Endamanê Têgêrayîşê Ciwanan ê Şorişgêran çarçewa hemleya ''Meverde'' de vera tecrîdê Rayberê Şarê Kurdî Abdullah Ocalanî Marsilya de çalakîyêke kerde.
Ciwanî şanê sêşemeyî saete 20:00 de gîşeyanê rayîrê Toulonî de kom bîyî, pankarta bi nuşteyê ''Rayîr mede cuya bê Rayberîye'' akerde û gîşe de darde kerde. Ciwananê ke fotografê Ocalanî berz kerdî bi sloganan dewleta tirke şermezar kerde. Çalakîkeran venga ciwananê kurdan da ke bi xurtî tewrê kampanyaya ''Meverde'' bibê.
